Црква „Успение на Пресвета Богородица“ - Старавина

**Успение на Пресвета Богородица** – главна селска црква во селото Старавина.

## Местоположба
Црквата се наоѓа во источниот дел од селото.

## Историја
Црквата била изградена во 1862, а живописана во 1887 година. Во 1918 година, храмот бил целосно разрушен. Потписите на фреските најпрвин биле испишани на грчки, а по обновата на храмот биле испишани на црковнословенски.

## Архитектура
Градбата на црквата е еднокорабна со правоаголна основа и полукружна апсида на источната страна којашто е украсена со слепи ниши. Кон западната и јужната страна е доградена затворена припрата. Главниот влез е сместен на западната страна, а црквата има и спореден влез на јужната страна. Над главниот влез има ниша со фреска на којашто е прикажано Успението на Пресвета Богородица, а над споредниот влез има ниша со фреска на Свети Никола.

Во внатрешноста на црквата има висок иконостас, изработен од дрво во поново време. Се претпоставува дека фрескоживописот е дело на тајфата на браќата Јосиф и Јаков Радеви од селото Лазарополе, кои биле ученици и меѓу првите следбеници на Дичо Зограф. Како последица на оштетувањата на црквата во Првата светска војна, фрескоживописот е застапен само на ограничена површина. Особено внимание од фрескоживописот привлекува застапената сцена на прасловенските учители Свети Кирил и Методиј коишто се насликани во архијерејска одежда со митра на главата. Свети Кирил е прикажан како средовечен човек со темна коса и брада, кој во десната рака држи крст, а во левата отворен свиток со испишан текст на старословенски јазик. Свети Методиј е насликан како старец со бела коса и брада, кој со десната рака благословува и држи свиток со азбука во левата рака.

Дворот на црквата е ограден со камена ограда и во него се сместени камбанаријата и селските гробишта. Камбанаријата се издига непосредно од десната страна на влезната порта од дворот на црквата. Таа има квадратна основа и се состои од два дела, а покриена е со пирамидален кров од ќерамиди. Горниот дел има помала основа и во висина на ѕвоното е отворен.

## Галерија

Податотека:Црква „Успение на Пресвета Богородица“ - Старавина.jpg|Поглед на црквата
Податотека:Црква „Успение на Пресвета Богородица“ - Старавина 16.jpg|Камбанаријата со црквата
Податотека:Црква „Успение на Пресвета Богородица“ - Старавина 15.jpg|Јужната и источната страна
Податотека:Црква „Успение на Пресвета Богородица“ - Старавина 3.jpg|Дворот на црквата
Податотека:Црква „Успение на Пресвета Богородица“ - Старавина 5.jpg|Влезната врата до припратата
Податотека:Црква „Успение на Пресвета Богородица“ - Старавина 8.jpg|Припратата на јужната страна
Податотека:Црква „Успение на Пресвета Богородица“ - Старавина 9.jpg|Припратата на западната страна
Податотека:Црква „Успение на Пресвета Богородица“ - Старавина 6.jpg|Главниот влез
Податотека:Црква „Успение на Пресвета Богородица“ - Старавина 7.jpg|Ниша со фреска над главниот влез
Податотека:Црква „Успение на Пресвета Богородица“ - Старавина 10.jpg|Споредниот влез
Податотека:Црква „Успение на Пресвета Богородица“ - Старавина 11.jpg|Ниша со фреска над споредниот влез
Податотека:Црква „Успение на Пресвета Богородица“ - Старавина 12.jpg|Внатрешноста
Податотека:Црква „Успение на Пресвета Богородица“ - Старавина 13.jpg|Фрески на таванот
Податотека:Црква „Успение на Пресвета Богородица“ - Старавина 14.jpg|Апсидата
Податотека:Црква „Успение на Пресвета Богородица“ - Старавина 2.jpg|Камбанаријата
Податотека:Гробишта во Старавина.jpg|Селските гробишта


## Поврзано
* Старавински манастир
* Црква „Св. Атанасиј“ - Старавина (стара)
* Црква „Св. Атанасиј“ - Старавина (нова)
* Горна црква
* Старавина
* Преспанско-пелагониска епархија
* Битолско архијерејско намесништво
* Старавинска парохија

## Наводи

## Надворешни врски
* 

Категорија:Старавина
Старавина